Henkilöt Nimi Tunnistustiedot Luetteloon merkitsemisen perusteet Luetteloon merkitsemisen päivämäärä ”10. Ruvugayimikore PROTOGÈNE alias Ruhinda; Gaby Ruhinda; Zorro Midende Syntymäaika: 1968 tai 1969 Sukupuoli: Mies Työtehtävä tai ammatti: Ruandan demokraattisen vapautusarmeijan – Forces Combattantes Abacunguzi (FDLR-FOCA)) johtaja; FLDR-FOCAn Maccabé-ryhmän (aikaisemmin Commando de recherche et d’action en profondeur (CRAP)) johtaja Ruvugayimikore Protogène on itäisessä Kongon demokraattisessa tasavallassa toimivan valtiosta riippumattoman aseistetun Ruandan demokraattisen vapautusarmeijan (FDLR-FOCA) johtaja. Hän johtaa erityisesti FLDR-FOCAn Maccabé-ryhmää (aikaisemmin Commando de recherche et d’action en profondeur (CRAP)). FDLR-FOCA, mukaan lukien Maccabé-ryhmä, ylläpitää osaltaan aseellista konfliktia, epävakautta ja turvattomuutta Kongon demokraattisessa tasavallassa erityisesti väkivallantekojen ja vakavien ihmisoikeusrikkomusten, kuten siviileihin kohdistuvien hyökkäysten, surmien, lapsiin kohdistuvan väkivallan, raiskausten ja muiden seksuaalisen väkivallan tekojen kautta. Ruvugayimikore Protogène toimii johtavassa asemassa FDLR-FOCAssa ja näin ollen osallistuu Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. Hän on myös vastuussa aseistetun konfliktin, epävakauden ja turvattomuuden jatkumisesta Kongon demokraattisessa tasavallassa. 8.12.2022 11. Meddie NKALUBO alias Mohammed Ali Nkalubo; Abul Jihad; Punny Boy Syntymäaika: 1991 1992 tai 1993 Kansalaisuus: Uganda Sukupuoli: Mies Työtehtävä tai ammatti: Allied Democratic Forces-ryhmän johtaja Meddie Nkalubo on Ugandassa ja itäisessä Kongon demokraattisessa tasavallassa toimivan valtiosta riippumattoman aseistetun Allied Democratic Forces -ryhmän (ADF) ylempi johtaja. Hänet on määritetty henkilöksi, jolla on ADF:ssä eri tehtäviä, mukaan lukien viestintä ja propaganda, värväys, aseiden tuottaminen ja lähentyminen ISILiin (Daesh). ADF ylläpitää osaltaan aseellista konfliktia, epävakautta ja turvattomuutta Kongon demokraattisessa tasavallassa (erityisesti Iturin ja Pohjois-Kivun maakunnissa) erityisesti väkivallantekojen ja vakavien ihmisoikeusrikkomusten, kuten siviileihin kohdistuvien hyökkäysten, surmien ja kaappausten kautta. Meddie Nkalubo toimii ADF:ssä ylempänä johtajana ja eri tehtävissä ja näin ollen osallistuu Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. Hän on myös vastuussa aseistetun konfliktin, epävakauden ja turvattomuuden jatkumisesta Kongon demokraattisessa tasavallassa. 8.12.2022 12. Justin BITAKWIRA alias Bihona-Hayi Syntymäaika: 5.12.1960 Syntymäpaikka: Lemera, Kongon demokraattinen tasavalta Kansalaisuus: Kongon demokraattisen tasavallan kansalainen Sukupuoli: Mies Työtehtävä tai ammatti: Poliitikko, Alliance for the Republic and National Conciousness -puolueen entinen kansallinen ministeri ja puheenjohtaja. Justin Bitakwira on kongolainen poliitikko, entinen hallituksen ministeri ja Union for the Congolese Nation -puolueen jäsen. Hän on julkisissa puheissaan toistuvasti yllyttänyt väkivaltaan ja vihamielisyyteen banyamulenge-yhteisöä kohtaan sekä kannustanut sen syrjimiseen; aseistetut joukot ovat kohdistaneet hyökkäyksiä yhteisöön. Kyseiset lietsovat puheet ja narratiivit ruokkivat konflikteja ja väkivaltaisuuksia Kongon demokraattisessa tasavallassa, erityisesti Hauts-Plateaux’n alueella, jolla yhteisöjen välisiä konflikteja tyypillisesti esiintyy. Justin Bitakwira on näin ollen vastuussa aseistetun konfliktin, epävakauden ja turvattomuuden jatkumisesta Kongon demokraattisessa tasavallassa väkivaltaan yllyttämisen vuoksi. 8.12.2022 13. Joseph Nganzo Olikwa TIPI alias Colonel Tipi Ziro Ziro, Joseph Ngadjole, Joseph Nganzole Olikwa Syntymäaika: 10.11.1977 Syntymäpaikka: Bunia Fataki, Kongon demokraattinen tasavalta Kansalaisuus: Kongon demokraattinen tasavalta Sukupuoli: Mies Sotilasarvo: FARDC:n eversti Asema: 12th Rapid Reaction Brigade -joukkojen apulaiskomentaja Minembwessä, 31st Main Defence Brigade -joukkojen 312. pataljoonan entinen komentaja Sotilastunnus: 1-77-96-32692-76 Joseph Nganzo Olikwa Tipi toimi tammikuuhun 2022 asti Kongon demokraattisen tasavallan asevoimien (FARDC) 31st Main Defence Brigade -joukkojen 312. pataljoonan komentajana. Hänen komennossaan ja vastuullaan 312. pataljoonan joukot ovat syyllistyneet hyökkäyksiin siviilejä vastaan ja vakaviin ihmisoikeusloukkauksiin, erityisesti naisten raiskauksiin kesä-joulukuussa 2021. Joseph Nganzo Olikwa Tipi toimii edelleen korkeassa asemassa FARDC:ssä 12th Rapid Reaction Brigade -joukkojen everstinä ja apulaiskomentajana Minembwessä, Etelä-Kivussa. Tässä tehtävässä hän on vastuussa FARDC:n viimeaikaisista ihmisoikeusloukkauksista. Joseph Nganzo Olikwa Tipi osallistuu näin ollen Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. 8.12.2022 14. Désiré LONDROMA NDJUKPA alias Désiré Lokana Lokanza Sukupuoli: Mies Työtehtävä tai ammatti: CODECO URDPC:n puolustusupseeri (”puolustusvastaava”) Désiré Londroma Ndjukpa on Cooperative for Development of the Congo / Union of Revolutionaries for the Defence of the Congolese People -ryhmän (CODECO URDPC) johtaja. Hänet on määritetty sen puolustusupseeriksi (”puolustusvastaava”) ja yhdeksi sen poliittisen siiven johtajista. CODECO URDPC on itäisessä Kongon demokraattisessa tasavallassa toimiva valtiosta riippumaton aseistettu ryhmä, joka osaltaan ylläpitää aseellista konfliktia, epävakautta ja turvattomuutta Kongon demokraattisessa tasavallassa erityisesti väkivallantekojen ja vakavien ihmisoikeusrikkomusten kautta, mukaan lukien siviileihin kohdistuvat surmat, seksuaalinen väkivalta ja hyökkäykset, kuten hyökkäykset maan sisäisten pakolaisten leireihin, etenkin hema-yhteisöön, marraskuun 2021 puolivälin ja helmikuun 2022 välisenä aikana. Londroma Ndjukpa toimii johtavassa asemassa CODECO URDPC -ryhmässä ja näin ollen osallistuu Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. Hän on myös vastuussa aseistetun konfliktin, epävakauden ja turvattomuuden jatkumisesta Kongon demokraattisessa tasavallassa. 8.12.2022 15. Willy NGOMA alias Major Willy Ngoma Sukupuoli: Mies Työtehtävä tai ammatti: M23- liikkeen/Kongon vallankumousarmeijan M23/ARCin tiedottaja Willy Ngoma toimii johtavassa asemassa itäisessä Kongon demokraattisessa tasavallassa toimivan valtiosta riippumattoman aseistetun M23-liikkeen / Kongon vallankumousarmeijan (March 23 Movement / Congolese Revolutionary Army, M23/ARC) tiedottajana. M23/ARC ylläpitää osaltaan aseellista konfliktia, epävakautta ja turvattomuutta Kongon demokraattisessa tasavallassa erityisesti väkivallantekojen ja vakavien ihmisoikeusloukkausten, kuten siviileihin kohdistuvien surmien, hyökkäysten ja seksuaalisen väkivallan kautta. Willy Ngoma toimii johtavassa asemassa M23/ARC:ssä ja näin ollen osallistuu Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. Hän on myös vastuussa aseistetun konfliktin, epävakauden ja turvattomuuden jatkumisesta Kongon demokraattisessa tasavallassa. 8.12.2022 16. William YAKUTUMBA Syntymäaika: 1970. Syntymäpaikka: Lunbondia, Etelä-Kivu, Kongon demokraattinen tasavalta Kansalaisuus: Kongon demokraattinen tasavalta Sukupuoli: Mies Työtehtävä tai ammatti: Coalition Nationale du Peuple pour la Souverainité du Congon (CNPSC) johtaja; Mai-Mai Yakatumba -miliisien perustaja ja johtaja. William Yakutumba on niin kutsuttujen Mai-Mai-miliisien koalition (Coalition Nationale du Peuple pour la Souverainité du Congo (CNPSC)) pääsihteeri ja komentaja Etelä-Kivun provinssissa Kongon demokraattisessa tasavallassa. Hän on myös kyseisen koalition yhden suurimman puolisotilaallisen joukon, Mai-Mai Yakutumban, perustaja ja johtaja. Mai-Mai Yakutumba ylläpitää osaltaan aseellista konfliktia, epävakautta ja turvattomuutta Kongon demokraattisessa tasavallassa erityisesti väkivallantekojen ja vakavien ihmisoikeusrikkomusten, kuten kylien väestöjen joukkosurmaamisten, siviileihin kohdistuvien hyökkäysten, raiskausten ja muiden seksuaalisen väkivallan tekojen kautta. Lisäksi Mai-Mai Yakutumballa on määräysvalta Kongon demokraattisen tasavallan itäosissa sijaitseviin kultakaivoksiin yhdessä CNPSC:n jäsenten kanssa, joilla on määräysvalta kaivosreitteihin. Ne hyötyvät kullan laittomasta hyödyntämisestä ja kaupasta. Mai-Mai Yakutumba käyttää kyseisestä kaupasta saamiaan voittoja aseellisen toimintansa rahoittamiseen. William Yakutumba toimii johtavassa asemassa CNPSC:ssä ja Mai-Mai Yakatumba -miliiseissä ja näin ollen osallistuu Kongon demokraattisessa tasavallassa sellaisten tekojen suunnitteluun, johtamiseen tai toteuttamiseen, jotka ovat vakavia ihmisoikeusloukkauksia tai -rikkomuksia. Hän on myös vastuussa Kongon demokraattisessa tasavallassa vallitsevan aseistetun konfliktin, epävakauden ja turvattomuuden jatkumisesta ja hyödyntämisestä, mukaan lukien luonnonvarojen laiton hyödyntäminen ja kauppa. 8.12.2022 17. Alain François Viviane GOETZ Syntymäaika: 24.4.1965 Syntymäpaikka: Deurne, Antwerpen, Belgia Kansalaisuus: Belgia Sukupuoli: Mies Alain Goetz on liikemies, joka on Ugandassa rekisteröidyn African Gold Refinery Ltd. -yrityksen edunsaajaomistaja ja entinen johtaja. Vuodesta 2016 lähtien African Gold Refinery Limited on vastaanottanut, ostanut, jalostanut ja myynyt laitonta kultaa, joka on peräisin Kongon demokraattisessa tasavallassa sijaitsevista kaivoksista, jotka ovat Mai-Mai Yakutumban ja Raia Mutombokin kaltaisten sellaisten valtiosta riippumattomien aseellisten ryhmien määräysvallassa, jotka osallistuvat vakauden horjuttamiseen Etelä-Kivun maakunnassa. Alain Goetz käyttää Kongon demokraattisessa tasavallassa tapahtuvaa aseistettua konfliktia, epävakautta ja turvattomuutta hyödykseen luonnonvarojen laittoman hyödyntämisen ja kaupan muodossa. 8.12.2022”